# Candelera

La Candelera és el nom popular de la festa cristiana de la Presentació del Senyor, celebrada quaranta dies després de Nadal, el 2 de febrer. Es commemora la presentació del nen Jesús al temple de Jerusalem i la purificació de la Mare de Déu, d'acord amb la tradició jueva de la benedicció de candeles de cera. A Catalunya, la tradició marca el dia d'avui com el dia de desmuntar el pessebre i, per tant, el moment en què es dóna per tancat el cicle de Nadal.

## Dites populars

* Avui febrer, demà Candeler i Sant Blai el darrer.
* Després de la Candelera, Carnestoltes ve al darrera.
* Dia avant, dia enrera, el dos de febrer la Candelera.
* La Candelera és feinera.
* La Candelera és ploranera o per davant o per darrera.
* La Candelera, si no la fa davant, la fa darrera.
* La Mare de Déu Candelera és la primera.
* Mare de Déu del Candeler, segon dia de febrer; Sant Blai a tres, endevina quin mes és.
* Maridatge pel Candeler, per Tots-Sants bolquer.
* Ni dona ni teler no els prenguis pel Candeler.
* Per la Candelera al cap de cinc mesos a l'era.
* Per la Candelera, candeles de dues maneres.
* Per la Candelera eixuga la bugadera.
* Per la Candelera, el berenar al darrera.
    (var.) A la Mare de Déu Candelera, el berenar li va al darrera.
    (var.) Per la Candelera, el berenar al darrera, i per Sant Macià migdiada i berenar.
* Per la Candelera, el cos a la carrera.
* Per la Candelera, el dia torna endarrera.
* Per la Candelera, festes enrera.
* Per la Candelera l'ós surt de la cova, i si veu que plou no se'n mou.
    (var.) Per la Candelera l'ós surt de l'ossera, i si troba que fa bo, se'n torna a fer un gaitó.
* Per la Candelera, la sardina enrera.
* Per la Candelera, mitja hora endavant mitja endarrera.
* Per la Candelera, pas de llebre.
* Per la Candelera tira la brasa a l'aiguera.
* Per la Candelera, treu el bestiar de la pradera, i posa'l a la bledera; i per la Mare de Déu de març, posa'l a totes parts.
* Per la Candelera, una hora entera.
* Per la Mare de Déu de la Candelera posa el xai a la farratgera.
* Per la Mare de Déu de la Candelera treu l'ovella de la farratgera i posa-la a la bladera.
* Quan s'acosta el Candeler ja fa cera l'adroguer.
* Si el febrer febreja, el març marceja, i si la Candelera riu, el fred és més viu.
* Si terreja la Candelera, omple l'era.
* Tant si plora com si riu, per la Candelera el fred és viu.

### Dites relacionades amb l'aviram i les aus

Recull de dites relaciones amb l'aviram i les aus sobre la festa de la Candelera:
* Per la Candelera, bona la gallinera.
* Per la Candelera els ous de carrera; pel gener, a cap diner.
* Per la Candelera es casen els ocells i les caderneres.
* Per la Candelera, l'ou va endarrera.
* Per la Candelera, la cigonya campanera, i si no fa fred, la cigonya i l'oreneta.
* Per la Candelera la gallina pon a l'era.
* Per la Candelera, la gallina queda sens ouera.
* Per la Candelera, la puput amb sa bandera.
* Per la Candelera, ocells a la l'ocellera.
* Per la Candelera, ous a la gallinera.
* Per la Candelera, ous a la pollera.
* Per la Candelera pon l'oca vera; si no pon ja, aviat pondrà.
* Per la Candelera ponen la primera gallina i la darrera.
* Per la Mare de Déu del Candeler, els ous a diner.
* Per la Mare de Déu del Candeler pon la gallina jove i la vella també.
* Per la Mare de Déu del Candeler s'omple d'ous el galliner.
* Si la Candelera riu, l'hivern és viu i no veuràs orenetes fins a l'abril.
* Si la Candelera riu, l'oreneta ja és al niu.
* Si no s'apaga la vela per la Candelera, bona pollera.

### Dites relacionades amb la meteorologia

Recull de dites de la Candelera relacionades amb la meteorologia:
* La Candelera espessa, guarda't la cabeça: la Candelera clara, fred hi ha encara.
* La Candelera la neu espera; si ja ha nevat, l'hivern ha passat; si no ha nevat, ja nevarà.
* Per la Candelera, el sol ja baixa per la carretera.
* Per la Candelera, el sol ja passa la ribera.
* Per la Candelera, la neu fuig del pla i se'n va a la cinglera.
* Per la Candelera, si no plou vuit dies abans, plou vuit dies arrera.
* Per la Candelera, una hora endavant i una hora endarrera.
* Quan la Candelera plou, el fred es fon.
* Quan la Candelera plora, l'hivern ja és fora, i si no plora, ni dins ni fora.
* Quan la Candelera plora, el fred ja és fora; quan la Candelera riu, ja ve l'estiu; tant si plora com si riu, ja ve l'estiu.
    (var.) Quan la Candelera plora, l'hivern és fora; quan la Candelera riu, l'hivern és viu; tant si plora com si riu, l'hivern és viu.
* Quan la Candelera riu, ja som a l'estiu.
* Quan plou per la Candelera, plou per la granera.
* Si la Candelera plora, el fred és fora; si la Candelera riu, ni hivern ni estiu.
* Si la Candelera plora, el fred ja és fora; plourà o no plourà, l'hivern s'acabarà.
* Si la Candelera plora el fred ja és fora; si la Candelera riu, el fred és viu.
* Si la Candelera plora, es fred és fora; si la Candelera riu, lluny és s'estiu.
* Si la Candelera plora, l'hivern és fora; però si fa vent, tres mesos més d'hivern.
* Si la Candelera plora, l'hivern és fora, però si neva per Sant Blai no acaba mai.
* Si la Candelera plora, l'hivern és fora; si la Candelera se'n riu, torna-te'n al niu.
* Si la Candelera riu, llenya al caliu, i si no riu, aigua al caliu.
* Si per la Candelera el vent no apaga la llumanera, bon any espera.
* Si per la Candelera plou i no gela, l'hivern és fora.
* Si plou per la Candelera, apaga el foc de la llar.
* Tronada entre la Puríssima i la Candelera, cinquanta dies més d’hivern.
* Trons per la Candelera, mal de cap i mal d'orella.

## Referències

* 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31 32 33 34 35 36 37 38 39 40 41 42 43 44 45 46 47 48 49 50 Amades, 1982, p. 665-701.
* 1 2 3 4 5 6 7 8 9 10 Alcover, Antoni M.; Moll, Francesc de B. «Candelera». A: Diccionari català-valencià-balear. Barcelona: IEC, 2002.
* 1 2 3 4 5 6 7 8 Amades, 1931, p. 52-56.
* 1 2 Correas Martínez; Gargallo Gil, 2003.
* 1 2 3 4 Amades, 1932.
* 1 2 Gelabert i Fiet, Eduard. «Vell i nou: refranys de ma terra». A: Cornellà de Llobregat: Història, Arqueologia i Folklore (en català). Barcelona: AGM, 1973, p. 158-171.
* ↑ Pàmies100; Palou, 2012, p. 41.
* ↑ Gargallo i Gregori, José. «El Refranyer: Dites, refranys i maneres de dir». L'autor, 2010-. [Consulta: 5 octubre 2024].

## Bibliografia

* Amades, Joan. Costumari català : el curs de l'any (en català). Vol. I. Hivern. Barcelona: Salvat, 1982. ISBN 84-345-3673-0.
* Amades, Joan. Costums populars de Barcelona (en català). Barcelona: Centre Excursionista de Catalunya, 1931.
* Amades, Joan. Vocabulari dels pastors (en català). Barcelona: Imprenta de la Casa de Caritat, 1932.
* Pàmies, Victor; Palou, Jordi. Els 100 refranys més populars (en català). Valls: Cossetània, 2012 (Col·lecció de cent en cent, núm. 16). ISBN 9788490340325.
* Correas Martínez, Miguel; Gargallo Gil, José Enrique. Calendario romance de refranes. Barcelona: Edicions de la Universitat de Barcelona, 2003. ISBN 8483383942.